KOMISIJOS REGLAMENTAS (EB) Nr. 873/2007
2007 m. liepos 24 d.
iš dalies keičiantis ir pataisantis Reglamentą (EB) Nr. 1913/2006, nustatantį išsamias žemės ūkio pinigų politikos sistemos taikymo taisykles eurui žemės ūkyje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (1), ypač į jo 9 straipsnį,
kadangi:
(1)
Komisijos reglamento (EB) Nr. 1913/2006 (2) 5 straipsnio 4 dalyje padaryta klaida, susijusi su operaciniu įvykiu, kuris nustatomas 2000 m. gruodžio 11 d. Komisijos reglamento (EB) Nr. 2707/2000, nustatančio Tarybos reglamento (EB) Nr. 1255/1999 dėl Bendrijos pagalbos aprūpinant pienu ir tam tikrais pieno produktais švietimo įstaigų moksleivius taikymo taisykles (3), 1 straipsnyje numatytai pagalbai tam tikriems pieno produktams. Kad būtų išvengta klaidinančio aiškinimo, šią klaidą tikslinga ištaisyti.
(2)
Atsižvelgiant į Reglamento (EB) Nr. 1913/2006 6 straipsnio nuostatas, 11 straipsnio c punkto tekstas yra nereikalingas. Aiškumo sumetimais turėtų būti išbraukti to punkto žodžiai „kai valiutų keitimo kursą lemiantis operacinis įvykis yra spalio 1 d.“.
(3)
Prieš priimant ir paskelbiant Reglamentą (EB) Nr. 1913/2006 buvo užbaigta 1993 m. spalio 15 d. Komisijos reglamento (EEB) Nr. 2825/93, nustatančio tam tikras išsamias Tarybos reglamento (EEB) Nr. 1766/92 taikymo taisykles dėl patikslintų grąžinamųjų išmokų eksportuojamiems iš grūdų gaunamiems spiritiniams gėrimams (4), ir 2000 m. kovo 15 d. Komisijos reglamento (EB) Nr. 562/2000, nustatančio Tarybos reglamento (EB) Nr. 1254/1999 išsamias taikymo taisykles dėl galvijienos supirkimo (5) kodifikavimo procedūra. Nuo 2006 m. lapkričio 30 d. reglamentai (EEB) Nr. 2825/93 ir (EB) Nr. 562/2000 buvo panaikinti ir pakeisti atitinkamai Komisijos reglamentais (EB) Nr. 1670/2006 (kodifikuota versija) (6) ir (EB) Nr. 1669/2006 (kodifikuota versija) (7). Atitinkamai nuorodos į reglamentus (EEB) Nr. 2825/93 ir (EB) Nr. 562/2000 nebegalioja, todėl Reglamente (EB) Nr. 1913/2006 jos turėtų būti pakeistos.
(4)
Šiame reglamente numatytas pakeitimas ir pataisymai turėtų būti taikomi nuo tos pačios dienos, kaip ir iš dalies pakeistasis reglamentas.
(5)
Todėl Reglamentą (EB) Nr. 1913/2006 reikėtų atitinkamai iš dalies pakeisti ir pataisyti.
(6)
Šiame reglamente numatytos priemonės atitinka susijusių vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1913/2006 iš dalies keičiamas taip:
1)
5 straipsnio 4 dalis pakeičiama taip:
„4. Reglamento (EB) Nr. 2707/2000 1 straipsnyje nurodytos pagalbos, skirtos aprūpinti moksleivius tam tikrais pieno produktais, atveju valiutos kursą lemiantis operacinis įvykis yra laikotarpio, kuriam pateikta minėto reglamento 11 straipsnyje nurodyta mokėjimo paraiška, pirmoji diena.“
2)
11 straipsnio c punktas pakeičiamas taip:
„c)
6 straipsnyje numatytai minimaliai runkelių kainai taikomas Centrinio Europos banko nustatytas paskutinio mėnesio prieš operacinį įvykį vidutinis kursas.“
3)
18 straipsnis pakeičiamas taip:
„18 straipsnis
Reglamento (EB) Nr. 1670/2006 pakeitimas
Reglamento (EB) Nr. 1670/2006 6 straipsnio 2 dalis pakeičiama taip:
„2. Grąžinamosioms išmokoms taikomas grūdų kontrolės dieną galiojantis valiutos kursas. Tačiau kiekvieną fiskalinį distiliavimo laikotarpį, einantį po grūdų pristatymo patikrinimui laikotarpio, distiliavimui panaudotų grūdų kiekiams yra taikomas valiutos kursas, galiojantis kiekvieno atitinkamo fiskalinio distiliavimo laikotarpio pirmąją dieną.
Grąžinamosioms išmokoms taikomas Komisijos reglamento (EB) Nr. 1913/2006 (8) 1 straipsnio 1 dalyje nurodytas valiutos kursą lemiantis operacinis įvykis.
4)
21 straipsnis pakeičiamas taip:
„21 straipsnis
Reglamento (EB) Nr. 1669/2006 pakeitimas
Reglamento (EB) Nr. 1669/2006 16 straipsnis pakeičiamas taip:
„16 straipsnis
Valiutos kursas
11 straipsnyje nurodytoms sumoms bei kainoms ir 9 straipsnyje nurodytam užstatui taikomi atitinkamai Komisijos reglamento (EB) Nr. 1913/2006 (9) 8 straipsnio a punkte ir 10 straipsnyje nurodyti valiutos kursą lemiantys operaciniai įvykiai.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas nuo 2007 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. liepos 24 d.